section_heading: 2010.
paragraph_text: Dana 21. lipnja započeo turnir u Wimbledonu kao 3. nositelj. U prvom kolu preživio je maraton s Belgijancem Oliverom Rochusom. Pobijedio je s 4:6 6:2 3:6 6:4 6:2. Poslije je pobijedio kvalifikanta Taylor Denta sa 7:6(5) 6:1 6:4. U trećem kolu je porazio 28. nositelja Alberta Montanesa 6:1 6:4 6:4 da bi nakon toga pobijedio Lleytona Hewitta sa 7:5 6:4 3:6 6:4. U četvrtzavršnici očekivao je Roddicka, koji se ipak nije plasirao, već iznenađenje turnira Jen-Hsun Lu iz Tajvana, kojeg je svladao vrlo lako sa 6:3 6:2 6:2. U poluzavršnici je izgubio od Čeha Tomaša Berdycha sa 6:3, 7:6, 6:3. Nakon Wimbledona, došao je Davisov Kup. Srbija igra protiv Hrvatske u Splitu, u dvorani Spaladium. Novak je pobijedio Ivana Ljubičića i Marina Čilića, a srpska reprezentacija je osigurala plasman u poluzavršnicu. Po prvi puta se zajedno s reprezentacijom Srbije našao u završnici Davisova kupa protiv reprezentacije Francuske u Beogradskoj areni. U prvom meču protiv Gillesa Simona bez većih problema donosi bod reprezentaciji pobjedom od 6:3, 6:1, 7:5. Nakon zaostatka Srbije 1:2 izjednačuje rezultat trijumfujući nad Monfisom 6:2, 6:2, 6:4. Na kraju je Viktor Troicki ostvario odlučujuću pobjedu i tako donio Srbiji prvi naslov. Đoković je tijekom 2010. godine u mečevima za reprezentaciju ostvario 7 pobjeda u isto toliko mečeva.